इजरायल-हमास युद्धबारे छलफल गर्न इजिप्टका विदेशमन्त्री वासिंटनमा
इजिप्टका विदेशमन्त्री सामेह शौकरी गाजापट्टीमा युद्धविरामका बारेमा छलफल गर्न अमेरिकी प्रतिनिधिसभा र अमेरिकी सिनेटका केही सदस्यहरूसँग भेट्न मंगलबार अमेरिकी राजधानी वासिंटन डीसी गएका छन् ।
काठमाडौँ — इजिप्टका विदेशमन्त्री सामेह शौकरी गाजापट्टीमा युद्धविरामका बारेमा छलफल गर्न अमेरिकी प्रतिनिधिसभा र अमेरिकी सिनेटका केही सदस्यहरूसँग भेट्न मंगलबार अमेरिकी राजधानी वासिंटन डीसी गएका छन् ।विदेशमन्त्री शौकरीले वासिंटन डीसीमा रहेको यूएस सेन्टर फर स्ट्राटेजिक एन्ड इन्टरनेसनल स्टडिजमा हुने बैठकमा इजरायली युद्ध र त्यसको असरबारे पनि सम्बोधन गर्नेछन् । प्रतिनिधिमण्डलले युद्धविरामको लागि आग्रह गर्न र गाजामा बिग्रँदै गएको मानवीय अवस्थालाई सम्बोधन गर्न अन्तर्राष्ट्रिय कारबाहीका लागि आह्वान गर्ने अपेक्षा गरिएको छ ।